542.120 - Ordinaziun tar la lescha davart l'assicuranza da malsauns e la reducziun da las premias (OEtLARP)    542.120   Ordinaziun tar la lescha davart l'assicuranza da malsauns e  la reducziun da las premias (OEtLARP)  dals 22-11-2011 (versiun dals 01-01-2022)  sa basond sin l'art. 45 al. 1 da la constituziun chantunala1) *  relaschada da la regenza ils 22 da november 2011  1. Obligaziun da s'assicurar  Art.  1 Cumpetenza 1. vischnancas  1 Las vischnancas èn cumpetentas per: a) examinar l'observaziun da l'obligaziun da s'assicurar; b) tractar dumondas da subordinaziun sut l'assicuranza svizra; c) tractar dumondas d'excepziun da l'obligaziun da s'assicurar. 2 Per  examinar  l'observaziun  da  l'obligaziun  da  s'assicurar  è  cumpetenta  la  vischnanca, en la quala la persuna cun obligaziun da s'assicurar ha ses domicil, u en   cas  ch'il  domicil  manca,  la  dimora.  Tar  persunas senza  dimora  è  cumpetenta  la  vischnanca dal lieu da lavur. 3 Las vischnancas infurmeschan lur abitantas e lur abitants sco er las persunas cun  obligaziun  da  s'assicurar  ch'èn  annunziadas  a  basa  d'ina  activitad  da  gudogn en  Svizra  u  a  basa  da  la  retratga  da  prestaziuns  da  l'assicuranza  svizra  da  dischoccupads, las qualas vivan en in stadi commember da l'uniun europeica u da la  AECL,  periodicamain  davart  l'obligaziun  da  s'assicurar.  En  spezial  dattan  ellas  attenziun che persunas che vegnan natiers da nov, che geniturs da novnaschids sco  er che persunas pensiunadas che partan d'in  stadi commember da la UE u da la  AECL vegnian infurmads a temp davart l'obligaziun da s'assicurar. 4 Las  vischnancas  ston  trametter  las  datas  da  las  persunas  ch'èn  liberadas  da  l'obligaziun da s'assicurar mintgamai per ils 30 da zercladur e per ils 31 da december  sin via electronica a l'uffizi da sanadad (uffizi).  1) DG 110.100  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm   542.120    Art.  2 2. chantun 1 L'uffizi è cumpetent per: a) dar las infurmaziuns tar dumondas cumplexas en connex cun la subordinaziun   sut l'obligaziun da s'assicurar respectivamain cun la liberaziun da l'obligaziun  da s'assicurar;  b) coordinar l'execuziun da l'obligaziun da s'assicurar cun la confederaziun e cun  ils chantuns;  c) sclerir  dumondas  da  princip  tar  assicuranzas  da  l'exteriur  en  connex  cun  l'execuziun da l'obligaziun da s'assicurar.  2. Ometter da pajar premias e participaziuns als custs  Art.  3 Retard dal pajament 1. definiziuns  1 Titels giuridics che han il medem status sco in attest da perdita èn disposiziuns  davart  il  pajament  d'agid  da  sustegn,  da  prestaziuns  supplementaras  u  da  contribuziuns da maternitad. 2 Debituras e debiturs da premias e da participaziuns als custs valan en il senn da   l'artitgel 2a da la lescha1) sco stumads, uschespert che la dumonda da cuntinuaziun è  vegnida fatga u sche la procedura da scussiun na po betg vegnir cuntinuada, perquai   ch'i  n'è  betg  pussaivel  da  consegnar  l'avis  da  pajament  en  il  senn  da  l'artitgel 66 alinea 4 da la lescha federala davart la scussiun ed il concurs2).  Art.  4 * 2. annunzias davart attests da perdita 1 Supplementarmain a las indicaziuns ch'èn prescrittas en ils artitgels 105e e 105g  OAMal3) ston vegnir fatgas  en l'annunzia davart  attests da perdita  las suandantas  indicaziuns per mintga debitura u debitur e per mintga persuna assicurada tar ella u   el: a) premias pendentas; b) participaziuns als custs pendentas; c) tschains da retard; d) custs da scussiun; e) perioda pertutgada.  1) DG 542.100 2) CS 281.1 3) CS 832.102  2    http://db.clex.ch/link/Bund/832.102/rm http://db.clex.ch/link/Bund/281.1/rm https://www.gr-lex.gr.ch/data/542.100/rm    542.120   Art.  5 3. annunzias davart scussiuns 1 Las  assicuranzas  ston  annunziar  debituras  e  debiturs  stumads  entaifer  30  dis  suenter che la dumonda da cuntinuaziun è vegnida inoltrada u suenter che l'uffizi da  scussiun da l'institut d'assicuranza sociala dal chantun Grischun (IAS) ha constatà  ch'i  n'è  betg  pussaivel  da  consegnar  l'avis  da  pajament  en  il  senn  da  l'artitgel 66 alinea 4 da la lescha federala davart la scussiun ed il concurs2). 2 Las annunzias ston cuntegnair las indicaziuns prescrittas en l'artitgel 4 literas a fin  e. 3 Las assicuranzas han la pussaivladad d'annunziar debituras u debiturs e persunas  assicuradas al IAS gia suenter che la dumonda da scussiun è vegnida inoltrada a   l'uffizi da scussiun, per laschar examinar, sch'il chantun surpiglia las pretensiuns. En  quests cas na dastga la dumonda da cuntinuaziun betg vegnir inoltrada fin che la  resposta dal IAS è avant maun. * 4 Il IAS communitgescha a las assicuranzas il pli tard 30 dis suenter l'annunzia, sche  las pretensiuns vegnan surpigliadas dal chantun dal tuttafatg u per part sin basa d'in   dretg d'ina reducziun individuala da las premias u perquai che las pretensiuns na pon  betg vegnir incassadas.  Art.  6 * 4. barat da datas 1 Il  barat  da  datas  tranter  las  assicuranzas  ed  il  IAS  sa  drizza  tant  per  las  communicaziuns tenor l'artitgel 64a LAMal sco er per las communicaziuns tenor  l'artitgel 65  LAMal  tenor  las  prescripziuns  tecnicas  ed  organisatoricas  da  la  confederaziun davart il barat da datas per la reducziun da las premias. Sche talas  n'èn betg avant  maun,  vegnan las communicaziuns fatgas  tenor las  prescripziuns  respectivas dal IAS. 2 Las assicuranzas ston communitgar al IAS sin dumonda, sche la persuna respectiva  è assicurada tar ellas. Per armonisar l'effectiv da datas po il IAS pretender da las  assicuranzas da communitgar ad el tut las persunas che vivan en il chantun Grischun  e ch'èn assicuradas tar ellas. 3 Las assicuranzas ston inoltrar al IAS il quint annual fin il pli tard la fin da schaner  da l'onn suandant. 4 Communicaziuns da las assicuranzas che na correspundan betg a las prescripziuns  da la confederaziun u dal IAS vegnan refusadas.  La communicaziun vegn puspè  elavurada, sch'ella è vegnida cumplettada confurm a las directivas dal IAS.  Art.  7 * …  Art.  8 * …  Art.  9 * …  2) CS 281.1   3   http://db.clex.ch/link/Bund/281.1/rm   542.120    Art.  10 6. post da revisiun 1 Sco posts da revisiun en il senn da l'artitgel 64a alinea 3 LAMal1) vegnan designads  ils posts da revisiun da las assicuranzas.  3. Recusaziun da furnituras e da furniturs da prestaziuns  Art.  11 Post d'annunzia 1 Furnituras  e  furniturs  da  prestaziuns  che  refusan  da  furnir  prestaziuns  tenor  la  lescha federala davart l'assicuranza da malsauns2) ston annunziar la recusaziun en  scrit a l'uffizi da sanadad.  4. Reducziun da las premias  4.1. SISTEM  Art.  12 Extensiun dal circul da persunas 1 Persunas  en  il  senn  da  l'artitgel 1 alinea 2 litera c  da  l'ordinaziun  davart  l'assicuranza da malsauns3) han il dretg d'ina reducziun da las premias per la durada  da lur dimora en il chantun, premess che la confederaziun na restitueschia betg al  chantun la premia da l'assicuranza obligatorica per la tgira da malsauns da questas   persunas.  Art.  13 Pretensiun da persunas en scolaziun 1 Persunas  ch'èn  obligadas  da  pajar  taglia  e  ch'èn  en  scolaziun  han  in  dretg  independent  che  las  premias  vegnian  reducidas,  premess  che  terzas  persunas  na  survegnian – en il rom da la taxaziun da la taglia – naginas deducziuns per uffants u  naginas deducziuns da sustegn per questa scolaziun tenor la lescha chantunala da  taglia. 2 Sch'ina persuna ch'è obligada da pajar taglia, ch'è en scolaziun e ch'è suttamessa al  dretg  cumplain,  pretenda  ina  reducziun  da  las  premias,  na  vegni  betg  entrà  en  chaussa. 3 Persunas giuvnas creschidas en scolaziun che han in dretg independent  che las  premias vegnian reducidas, ston inoltrar la cumprova da scolaziun.  1) CS 832.10 2) CS 832.10 3) CS 832.102  4    http://db.clex.ch/link/Bund/832.102/rm http://db.clex.ch/link/Bund/832.10/rm http://db.clex.ch/link/Bund/832.10/rm    542.120   Art.  14 Annunzia dal dretg 1. persunas cun domicil en il chantun  1 Persunas cun  domicil  en il  chantun ston  inoltrar  a  la  filiala  da  la  AVS da lur  vischnanca da domicil il formular d'annunzia fin il pli tard la fin da l'onn, en il qual   ellas han il dretg da survegnir reducziuns. Annunziar il dretg pon er terzas persunas  che sustegnan u tgiran la persuna che ha il dretg da survegnir reducziuns. 2 Persunas che survegnan d'uffizi  ina communicaziun davart  il  pajament  anticipà  valan sco annunziadas. * 3 Il IAS po examinar d'uffizi il dretg.  Art.  15 2. persunas cun dimora u cun activitad da gudogn en il chantun 1 Persunas senza domicil en il chantun ston inoltrar il formular d'annunzia a la filiala  da la AVS da la vischnanca, en la quala ellas han lur dimora u en la quala ellas   pratitgeschan lur activitad da gudogn. Persunas cun prestaziuns da l'assicuranza da  dischoccupads pon inoltrar lur formular d'annunzia a la vischnanca, nua ch'ellas èn  stadas l'ultim obligadas da pajar taglia.  Art.  16 * Pajament anticipà 1 Documents che cumprovan il dretg da survegnir ina reducziun da las premias e  ch'èn buns da motivar il pajament anticipà èn en spezial: a) la disposiziun davart la reducziun da las premias da l'onn precedent; b) la communicaziun davart il pajament anticipà da l'onn precedent; c) la decleraziun da taglia da l'onn precedent; d) l'ultima taxaziun chantunala definitiva da la taglia. 2 Per  persunas  che  la  cassa  da  cumpensaziun  da  la  AVS aveva  notà  ils  31  da  december da l'onn precedent sco persunas che han il dretg d'ina reducziun da las   premias  calculescha  ella  d'uffizi  il  pajament  anticipà  e  las  trametta  la  communicaziun davart il pajament anticipà fin la fin da mars da l'onn current. 3 Sche las  relaziuns  persunalas,  famigliaras  ed  economicas n'èn  betg  sa  midadas  envers  l'onn  precedent  importa  il  pajament  anticipà  almain  60  pertschient  da  la   reducziun da las premias u dal pajament anticipà da l'onn precedent. 4 En quels cas ch'ils  pajaments  anticipads na pon betg vegnir calculads tenor ils   alineas 1  fin  3,  fixescha  il  IAS  il  pajament  anticipà  tenor  appreziar  confurm  a  l'obligaziun.  Art.  17 Premias decisivas 1 Per fixar las premias ch'èn decisivas per la reducziun da las premias vegnan las   premias  medias  mensilas  per  l'assicuranza  obligatorica  per  la  tgira  da  persunas  malsaunas, ch'èn vegnidas fixadas da la confederaziun per categoria da persunas e  per  regiun,  reducidas  per  10  pertschient.  Quellas  ston  vegnir  arrundadas  sin  il  proxim franc. *   5     542.120    2 Tar  l'eruida  dal  dretg  cumplain  resulta  la  premia  decisiva  sco  summa  da  las  singulas premias decisivas.  Art.  18 Persunas cun taglia a la funtauna 1 Las entradas imputablas da persunas cun taglia a la funtauna vegnan calculadas   tenor l'artitgel 99 da la lescha da taglia dal chantun Grischun1). 2 Tar persunas senza domicil u senza permissiun da dimora en Svizra vegnan las  entradas ultra da quai calculadas tenor l'alinea 1 en la capacitad d'acquist dal pajais  da domicil. 3 Per confamigliars senza activitad da gudogn èn decisivas las datas fiscalas u las  entradas suttamessas a la taglia a la funtauna dals confamigliars cun activitad da   gudogn en Svizra e dals confamigliars cun ina prestaziun da l'assicuranza svizra da   dischoccupads.  Art.  19 Reducziun cumpletta da las premias 1. persunas cun sustegn dal maun public  1 La premia da persunas che basegnan sustegn vegn reducida cumplettamain da la  vischnanca  obligada  da  sustegnair,  e  quai  a  partir  da  l'emprim di  dal  mais  che  suonda  il  mais  ch'il  basegn  da  sustegn  è  vegnì  constatà  fin  la  fin  da  l'onn  chalendar. * 2 Sche la vischnanca obligada da sustegnair annunzia ch'il basegn da sustegn existia  vinavant, vegn la premia mintgamai reducida cumplettamain per in ulteriur onn. *  Art.  19a * 2. persunas che retiran prestaziuns supplementaras 1 La  premia  da  persunas  che  retiran  prestaziuns  supplementaras  vegn  reducida  cumplettamain fin a la fin da l'onn chalendar, e quai a partir da l'emprim di dal mais  che suonda il di ch'il dretg da survegnir prestaziuns supplementaras è vegnì constatà  dal post executiv. 2 Sch'il  post  executiv  annunzia  ch'il  basegn  da  prestaziuns  supplementaras  che  vegnan pajadas existia vinavant, vegn la premia mintgamai reducida cumplettamain  per in ulteriur onn.  Art.  20 * 3. persunas cun contribuziuns da maternitad 1 Suenter l'annunzia da l'uffizi dal servetsch social vegn la premia da persunas cun   contribuziuns da maternitad reducida cumplettamain a partir da l'emprim di dal mais  suandant, e quai per la durada fixada da l'uffizi dal servetsch social.  1) DG 720.000  6    https://www.gr-lex.gr.ch/data/720.000/rm    542.120   Art.  21 * Mument da la calculaziun 1 Cur ch'ils documents cumplets e las datas fiscalas definitivas da l'onn precedent èn  entrads,  ha la cassa da cumpensaziun da la AVS da relaschar entaifer 3 mais la  disposiziun davart la reducziun da las premias.  Art.  22 * Modalitads dal pajament 1 La cassa da cumpensaziun da la AVS paja il pajament anticipà ch'è vegnì calculà   per  ina  persuna  assicurada  tenor  l'artitgel 16 alinea 2  fin  la  fin  da  mars  a  l'assicuranza  da  questa  persuna.  Il  pajament  anticipà  ch'è  vegnì  calculà  per  ina  persuna  assicurada  annunziada  da  nov  paja  ella  a  l'assicuranza  entaifer  2  mais  suenter che quel è vegnì concedì. 2 La cassa  da  cumpensaziun  da la  AVS paja  a  l'assicuranza la  reducziun  da  las  premias calculada per  ina persuna assicurada entaifer  2  mais  suenter  che questa  reducziun è vegnida fixada. 3 In dretg cumplain vegn pajà a las assicuranzas proporziunalmain en relaziun cun la  summa da las premias directivas ch'èn decisivas per calcular il dretg da survegnir ina   reducziun da las premias.  Art.  23 Nova calculaziun 1 La dumonda per ina nova calculaziun da la pretensiun che sto vegnir fatga, perquai   che las relaziuns persunalas e famigliaras èn sa midadas, sto vegnir inoltrada a la   cassa da cumpensaziun u a la filiala da la AVS entaifer l'onn che motivescha la  pretensiun. 2 Midadas da las relaziuns persunalas e famigliaras èn naschientschas, mortoris e  partenzas dal chantun. Ellas vegnan resguardadas a partir da l'emprim di dal mais   che suonda il di che questa midada ha gì lieu. * 3 Sche la cassa da cumpensaziun da la AVS ha enconuschientscha da midadas da las  relaziuns famigliaras u economicas, po ella far d'uffizi ina nova calculaziun. * 4 … *  Art.  24 Restituziun 1 Contribuziuns e pajaments anticipads ch'èn vegnids pajads nungiustifitgadamain  ston vegnir restituids a la cassa da cumpensaziun da la AVS tras l'assicuranza, tar la  quala la persuna assicurada era assicurada il mument dal pajament. Las disposiziuns  da la lescha federala davart l'assicuranza per vegls e survivents (LAVS) 1) e da la  lescha federala  davart  la part  principala dal  dretg d'assicuranza sociala  (LPGA) 2)   concernent  la  restituziun  da  prestaziuns  ch'èn  vegnidas  retratgas  illegalmain  èn  applitgablas confurm al senn. *  1) CS 831.10 2) CS 830.1   7   http://db.clex.ch/link/Bund/830.1/rm http://db.clex.ch/link/Bund/831.10/rm   542.120    2 Sco  retratgas  nungiustifitgadamain  valan  contribuziuns  e  pajaments  anticipads,  sche las relaziuns economicas e famigliaras che furman la basa da la calculaziun  n'existivan betg u existivan mo per part il mument da la calculaziun. * 3 … *  4.2. ORGANISAZIUN E PROCEDURA  Art.  25 Cumpetenza 1 La concepziun da l'execuziun da la reducziun da las premias sto vegnir suttamessa  a la regenza per l'approvaziun.  Art.  26 Revisiun 1 La revisiun da la cassa da cumpensaziun da la AVS concernent l'execuziun da la   reducziun da las premias è chaussa dal post da revisiun da l'institut d'assicuranza   sociala. 2 Il rapport da revisiun davart la reducziun da las premias sto vegnir inoltrà a l'uffizi   ed a la controlla da finanzas fin la fin d'avrigl da l'onn suandant.  Art.  27 Surveglianza 1 L'uffizi surveglia che las assicuranzas dovrian adequatamain las contribuziuns per  reducir las premias. 2 Il rapport a la regenza cumpiglia almain quellas indicaziuns ch'èn necessarias tenor   l'ordinaziun  davart  las  contribuziuns  federalas  per  reducir  las  premias  en  l'assicuranza da malsauns.  4a. Admissiun a l'activitad a quint da l'assicuranza obligatorica  per la tgira da malsauns *  Art.  27a * Concessiun da l'admissiun e surveglianza 1 L'admissiun  a  l'activitad  a  quint  da  l'assicuranza  obligatorica  per  la  tgira  da  malsauns tenor l'artitgel 36 LAMal1) vegn concedida da l'uffizi. 2 L'uffizi è responsabel per la surveglianza tenor l'artitgel 38 LAMal e po ordinar las  mesiras  tenor  l'artitgel 38 alinea 2 litera a  fin  litera d  LAMal,  en  cas  che  las  premissas d'admissiun na vegnan betg observadas.  1) CS 832.10  8    http://db.clex.ch/link/Bund/832.10/rm    542.120   5. Disposiziuns finalas  Art.  28 Aboliziun da relaschs 1 L'ordinaziun  dals  17  da  december  2002  tar  la  lescha  davart  l'assicuranza  da  malsauns e la reducziun da las premias2) vegn abolida.  Art.  29 Entrada en vigur 1 Questa ordinaziun entra en vigur ensemen cun la revisiun parziala da la lescha  davart l'assicuranza da malsauns e la reducziun da las premias dals 26 da november  19953). 2 Ils artitgels 5, 7, 8 e 9 da questa ordinaziun entran en vigur4) ensemen cun la messa  en vigur dals artitgels 2a ed 11a sco er da l'aboliziun da l'artitgel 11 da la revisiun  parziala da la lescha davart l'assicuranza da malsauns e la reducziun da las premias  dals 26 da november 1995.  2) CUL 2002, 3954; CUL 2003, 2082; CUL 2006, 5104; CUL 2007, 4702 3) 1. da schaner 2012 4) mess en vigur cun CR dals 17 da december 2013 per il 1. da schaner 2014    9     542.120    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 22-11-2011 01-01-2012 relasch emprima versiun - 18-12-2012 01-01-2013 Art. 17 al. 1 midada - 17-12-2013 01-01-2014 Art. 4 revisiun totala - 17-12-2013 01-01-2014 Art. 5 al. 3 midada - 17-12-2013 01-01-2014 Art. 6 revisiun totala - 17-12-2013 01-01-2014 Art. 7 al. 1 midada - 17-12-2013 01-01-2014 Art. 7 al. 2 midada - 17-12-2013 01-01-2014 Art. 9 al. 4 midada - 17-12-2013 01-01-2014 Art. 14 al. 2 midada - 17-12-2013 01-01-2014 Art. 16 revisiun totala - 17-12-2013 01-01-2014 Art. 19 al. 1 midada - 17-12-2013 01-01-2014 Art. 19 al. 2 midada - 17-12-2013 01-01-2014 Art. 19a integraziun - 17-12-2013 01-01-2014 Art. 20 revisiun totala - 17-12-2013 01-01-2014 Art. 21 revisiun totala - 17-12-2013 01-01-2014 Art. 22 revisiun totala - 17-12-2013 01-01-2014 Art. 23 al. 2 midada - 17-12-2013 01-01-2014 Art. 23 al. 3 midada - 17-12-2013 01-01-2014 Art. 23 al. 4 aboliziun - 17-12-2013 01-01-2014 Art. 24 al. 1 midada - 17-12-2013 01-01-2014 Art. 24 al. 2 midada - 17-12-2013 01-01-2014 Art. 24 al. 3 aboliziun - 13-06-2016 01-07-2016 Art. 7 al. 3, a) aboliziun 2016-013 13-06-2016 01-07-2016 Art. 7 al. 3, b) midada 2016-013 13-06-2016 01-07-2016 Art. 7 al. 3, c) aboliziun 2016-013 13-06-2016 01-07-2016 Art. 8 al. 1, a) midada 2016-013 13-06-2016 01-07-2016 Art. 8 al. 1, b) aboliziun 2016-013 13-06-2016 01-07-2016 Art. 8 al. 2 midada 2016-013 19-06-2018 01-08-2018 ingress midada 2018-009 19-06-2018 01-08-2018 Art. 7 aboliziun 2018-009 19-06-2018 01-08-2018 Art. 8 aboliziun 2018-009 19-06-2018 01-08-2018 Art. 9 aboliziun 2018-009 21-12-2021 01-01-2022 Titel 4a. integraziun 2021-048 21-12-2021 01-01-2022 Art. 27a integraziun 2021-048  10       542.120   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 22-11-2011 01-01-2012 emprima versiun - ingress 19-06-2018 01-08-2018 midada 2018-009 Art. 4 17-12-2013 01-01-2014 revisiun totala - Art. 5 al. 3 17-12-2013 01-01-2014 midada - Art. 6 17-12-2013 01-01-2014 revisiun totala - Art. 7 19-06-2018 01-08-2018 aboliziun 2018-009 Art. 7 al. 1 17-12-2013 01-01-2014 midada - Art. 7 al. 2 17-12-2013 01-01-2014 midada - Art. 7 al. 3, a) 13-06-2016 01-07-2016 aboliziun 2016-013 Art. 7 al. 3, b) 13-06-2016 01-07-2016 midada 2016-013 Art. 7 al. 3, c) 13-06-2016 01-07-2016 aboliziun 2016-013 Art. 8 19-06-2018 01-08-2018 aboliziun 2018-009 Art. 8 al. 1, a) 13-06-2016 01-07-2016 midada 2016-013 Art. 8 al. 1, b) 13-06-2016 01-07-2016 aboliziun 2016-013 Art. 8 al. 2 13-06-2016 01-07-2016 midada 2016-013 Art. 9 19-06-2018 01-08-2018 aboliziun 2018-009 Art. 9 al. 4 17-12-2013 01-01-2014 midada - Art. 14 al. 2 17-12-2013 01-01-2014 midada - Art. 16 17-12-2013 01-01-2014 revisiun totala - Art. 17 al. 1 18-12-2012 01-01-2013 midada - Art. 19 al. 1 17-12-2013 01-01-2014 midada - Art. 19 al. 2 17-12-2013 01-01-2014 midada - Art. 19a 17-12-2013 01-01-2014 integraziun - Art. 20 17-12-2013 01-01-2014 revisiun totala - Art. 21 17-12-2013 01-01-2014 revisiun totala - Art. 22 17-12-2013 01-01-2014 revisiun totala - Art. 23 al. 2 17-12-2013 01-01-2014 midada - Art. 23 al. 3 17-12-2013 01-01-2014 midada - Art. 23 al. 4 17-12-2013 01-01-2014 aboliziun - Art. 24 al. 1 17-12-2013 01-01-2014 midada - Art. 24 al. 2 17-12-2013 01-01-2014 midada - Art. 24 al. 3 17-12-2013 01-01-2014 aboliziun - Titel 4a. 21-12-2021 01-01-2022 integraziun 2021-048 Art. 27a 21-12-2021 01-01-2022 integraziun 2021-048   11    	1. Obligaziun da s'assicurar 	Art. 1 Cumpetenza 1. vischnancas 	Art. 2 2. chantun  	2. Ometter da pajar premias e participaziuns als custs 	Art. 3 Retard dal pajament 1. definiziuns 	Art. 4 * 2. annunzias davart attests da perdita 	Art. 5 3. annunzias davart scussiuns 	Art. 6 * 4. barat da datas 	Art. 7 * … 	Art. 8 * … 	Art. 9 * … 	Art. 10 6. post da revisiun  	3. Recusaziun da furnituras e da furniturs da prestaziuns 	Art. 11 Post d'annunzia  	4. Reducziun da las premias 	4.1. Sistem 	Art. 12 Extensiun dal circul da persunas 	Art. 13 Pretensiun da persunas en scolaziun 	Art. 14 Annunzia dal dretg 1. persunas cun domicil en il chantun 	Art. 15 2. persunas cun dimora u cun activitad da gudogn en il chantun 	Art. 16 * Pajament anticipà 	Art. 17 Premias decisivas 	Art. 18 Persunas cun taglia a la funtauna 	Art. 19 Reducziun cumpletta da las premias 1. persunas cun sustegn dal maun public 	Art. 19a * 2. persunas che retiran prestaziuns supplementaras 	Art. 20 * 3. persunas cun contribuziuns da maternitad 	Art. 21 * Mument da la calculaziun 	Art. 22 * Modalitads dal pajament 	Art. 23 Nova calculaziun 	Art. 24 Restituziun  	4.2. Organisaziun e procedura 	Art. 25 Cumpetenza 	Art. 26 Revisiun 	Art. 27 Surveglianza   	4a. Admissiun a l'activitad a quint da l'assicuranza obligatorica per la tgira da malsauns * 	Art. 27a * Concessiun da l'admissiun e surveglianza  	5. Disposiziuns finalas 	Art. 28 Aboliziun da relaschs 	Art. 29 Entrada en vigur   		2021-12-23T10:36:35+0100 	"7001 Chur" 	"Gesetzessammlung Kanton Graubünden"